|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) |
|  | БРОЈ: 136-401-532/2023-03/10 | ДАТУМ: 09.03.2023. године |

На основу члана 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2023. години („Сл. лист АП Војводине“, брoj 5/2023), Одлуке о покретању поступка за доделу средстава путем јавног конкурса број 136-401-532/2023-03/1 од 09.02.2023. године и члана 4. став 2. Покрајинске скупштинске одлуке о образовању Управе за капитална улагања Аутономне покрајине Војводине („Сл. лист АП Војводине“, број 54/2014), директор Управе за капитална улагања Аутономне покрајине Војводине доноси

**ОДЛУКУ**

**О ДОДЕЛИ СРЕДСТАВА ПО ЈАВНОМ КОНКУРСУ ЗА ФИНАНСИРАЊЕ И СУФИНАНСИРАЊЕ ПРОЈЕКАТА У ОБЛАСТИ САОБРАЋАЈНЕ ИНФРАСТРУКТУРЕ**

I

На основу јавног конкурса за финансирање и суфинансирање пројеката у области саобраћајне инфраструктуре број 136-401-532/2023-03/4 од 10.02.2023. године, објављеног дана 14.02.2023. године у дневном листу „Српски телеграф“, у „Службеном листу Аутономне покрајине Војводине“ број 6/2023, на интернет страници Покрајинске владе www.vojvodina.gov.rs и на интернет страници Управе за капитална улагања Аутономне покрајине Војводине [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) и предлога Комисије за стручни преглед и оцену поднетих пријава предлога пројеката на јавном конкурсу број 136-401-532/2023-03/9 од 09.03.2023. године, додељују се средства у укупном износу од **3,247,000,000.00 динара** за финансирање и суфинансирање пројеката у области саобраћајне инфраструктуре, следећим учесницима на јавном конкурсу:

|  |  |
| --- | --- |
| **Општина Ковачица** |  |
| Саобраћајна инфраструктура на територији општине Ковачица | 40,000,000.00 |
| **Град Панчево** |  |
| Реконструкција саобраћајница са инфраструктуром улице Димитрија Туцовића и улице Кнеза Михаила Обреновића - II деоница у Панчеву | 142,750,000.00 |
| **Општина Нови Бечеј** |  |
| Рехабилитација саобраћајница у општини Нови Бечеј | 150,000,000.00 |
| **Општина Рума** |  |
| Реконструкција Павловачке улице и улице Вука Караџића у Руми | 200,000,000.00 |
| **Град Вршац** |  |
| Реконструкција раскрснице улица Дејана Бранкова, Боре Костића, Живе Јовановића и Филипа Вишњића са изградњом кружног тока | 27,514,165.80 |
| **Општина Тител** |  |
| Рехабилитација улица у насељеним местима општине Тител | 100,000,000.00 |
| **Општина Нова Црња** |  |
| Радови на рехабилитацији јавног пута Српска Црња - Радојево | 100,000,000.00 |
| **Општина Сечањ** |  |
| Рехабилитација улица у општини Сечањ у насељеним местима Бока, Крајишник, Неузина, Сечањ и Јарковац | 109,987,329.57 |
| **Општина Опово** |  |
| Реконструкција и рехабилитација саобраћајница на територији општине Опово | 40,000,000.00 |
| **Општина Алибунар** |  |
| Рехабилитација саобраћајница на територији општине Алибунар | 40,000,000.00 |
| **Град Сомбор** |  |
| Реконструкција локалне саобраћајнице на одбрамбеном насипу од Бачког Моноштора до атара Купусине | 300,000,000.00 |
| **Општина Сента** |  |
| Изградња улица у општини Сента | 150,000,000.00 |
| **Град Суботица** |  |
| Саобраћајна инфраструктура у Граду Суботици | 250,000,000.00 |
| **Општина Апатин** |  |
| Рехабилитација, изградња и санацаија саобраћајница на територији општине Апатин | 150,000,000.00 |
| **Општина Бач** |  |
| Санација саобраћајница у насељеним местима Бач и Вајска у општини Бач | 89,760,041.04 |
| **Општина Ковин** |  |
| Санација саобраћајница на територији општине Ковин | 40,000,000.00 |
| **Општина Пландиште** |  |
| Рехабилитација саобраћајница у насељеном месту Пландиште | 35,314,891.40 |
| **Општина Пећинци** |  |
| Изградња и реконструкција саобраћајница на територији општине Пећинци | 100,000,000.00 |
| **Општина Житиште** |  |
| Рехабилитација саобраћајница на територији општине Житиште | 150,000,000.00 |
| **Општина Инђија** |  |
| Пројекат рехабилитације улице улице Цара Душана од уласка у насељено место Крчедин из правца Бешке до изласка из насељеног места ка Сланкамену | 98,781,727.20 |
| **Општина Жабаљ** |  |
| Саобраћајна инфраструктура у насељу Чуруг | 129,734,143.57 |
| **Општина Бачки Петровац** |  |
| Саобраћајна инфраструктуре на територији општине Бачки Петровац | 79,960,468.80 |
| **Општина Темерин** |  |
| Реконструкција коловозне конструкције на локалним путевима на подручју општине Темерин | 150,000,000.00 |
| **Општина Чока** |  |
| Мост на реци Златици, насеље Падеј према Ади | 95,000,000.00 |
| **Општина Беочин** |  |
| Рехабилитација улица на територији општине Беочин | 100,000,000.00 |
| **Општина Ириг** |  |
| Саобраћајна инфраструктура на територији општине Ириг | 378,197,232.62 |

II

Управа за капитална улагања Аутономне покрајине Војводине као давалац средстава и учесник на јавном конкурсу утврђен тачком I ове Одлуке као корисник средстава, закључиће уговор којим се регулишу међусобна права и обавезе уговорних страна.

**О б р а з л о ж е њ е**

Чланом 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2023. години („Сл. лист АП Војводине“, брoj 5/2023) и тачком 12. Одлуке о покретању поступка доделе средстава путем јавног конкурса за финансирање и суфинансирање пројеката у области саобраћајне инфраструктуре број 136-401-532/2023-03/1 од 09.02.2023. године прописано је да одлуку о додели средстава за финансирање и суфинансирање пројеката доноси директор Управе за капитална улагања Аутономне покрајине Војводине на основу предлога Комисије за стручни преглед и оцену поднетих пријава предлога пројеката.

Комисија за стручни преглед и оцену поднетих пријава предлога пројеката је извршила стручни преглед, оцењивање и рангирање предложених пројеката у складу са условима и критеријумима наведеним у јавном конкурсу за финансирање и суфинансирање пројеката у области саобраћајне инфраструктуре број 136-401-532/2023-03/4 од 10.02.2023. године и дана 08.03.2023. године израдила Извештај о стручној оцени пројеката број 136-401-532/2023-03/8 и сачинила директору Управе за капитална улагања Аутономне покрајине Војводине Предлог одлуке о додели средстава по јавном конкурсу за финансирање и суфинансирање пројеката у области саобраћајне инфраструктуре број 136-401-532/2023-03/9 од 09.03.2023. године.

У складу са чланом 4. став 2. Покрајинске скупштинске одлуке о образовању Управе за капитална улагања Аутономне покрајине Војводине, којим је предвиђено да директор Управе представља Управу, организује и обезбеђује обављање послова на ефикасан начин, доноси акта за која је овлашћен и одлучује о правима, дужностима и одговорностима запослених, донета је одлука као у диспозитиву.

 **ДИРЕКТОР**

 **мр Милош Малетић**